SA skoonheid verwag eersteling | Maroela Media
D'Niel en Rolene Strauss (Foto: Instagram)
Die voormalige Mej. Suid-Afrika en Mej. Wêreld, Rolene Strauss, het Donderdagoggend aangekondig sy verwag haar eersteling.
Sy het dié nuus aan Maroela Media bevestig.
Dié 24-jarige skoonheid het in Februarie vanjaar met D'Niel Strauss afgehaak tydens 'n intieme geleentheid by die Laurent-trouvenue op die Lourensford-wynlandgoed in Somerset-Wes.
Die egpaar het in Desember 2014 reeds verloof geraak.
Rolene voltooi tans haar mediese studie by die Universiteit van die Vrystaat.
Sy het in Desember verlede jaar die Mej. Wêreldkroon aan Mej. Spanje, Mireia Lalaguna Royo, oorhandig.
Rolene deel die storie eksklusief in die volgende uitgawe van Huisgenoot.
Laat ek sien: Februarie getroud en nou die aankondiging van jul eersteling. Ai, julle is 'n uitmuntende voorbeeld vir die jonger geslag om die volgorde van trou en baba hê korrek te doen. Mag die swangerskap geseënd wees met 'n tien-vinger-tien-toon-baba.
Laat Elke ouer n voorbeeld wees vir sy eie kinders. Jy as ouer moet jou kind mos waardes leer dit begin by die huis. Ons mense moet ophou krap in ander se doen en late. ophou kyk hoe ander lewe kyk eers hoe julle by julle eie huis leef. Baie Geluk julle twee Mag God julle Seen met alles wat mooi Geseend en Voorspoedig is. Liefde julle altyd omvou.
Baie geluk aan ons Volksrust prinses, hoop alles gaan voorspoedig vir jou wees, maak jou studies klaar en geniet jou swangerskap en alles wat daarop volg.